सिलोर पुलिया पर दो बाइकें भिड़ीं, 2 की मौत, 4 घायल
रात 12 बजे हादसा
बूंदी|फोरलेन परसिलोर पुलिया के पास शनिवार रात करीब 12 बजे दो बाइकों की भिड़ंत हो गई। दोनों वाहनों की गति तेज होने के कारण उस पर सवार 6 लोग बुरी तरह घायल हो गए। घायलों को जिला अस्पताल लाया गया, जहां दो लोगों को मृत घोषित कर दिया गया। 2 गंभीर घायलों को कोटा रैफर किया गया है। पुलिस देर रात तक घायलों और मरने वालों की जानकारी जुटाती रही। पुलिस के मुताबिक रात करीब 12 बजे फोरलेन पर 6 लोगों के खून से लथपथ पड़े होने की सूचना मिली। पुलिस पहुंची। दो बाइकें वहां दुर्घटनाग्रस्त पड़ी थी। एंबुलेंस बुलाकर सभी घायलों को जिला अस्पताल लाया गया। यहां पर डॉक्टरों ने दबलाना क्षेत्र के बिस्तारी गांव निवासी रामावतार पुत्र बद्रीलाल और बूंदी के लंका गेट निवासी नौशाद पुत्र मुश्ताक को मृत घोषित कर दिया। गंभीर घायल सुरेंद्र पुत्र गजराज और अयूब अली पुत्र अब्दुल हमीद को कोटा रैफर कर दिया गया। हादसे में लुहारी खुर्द निवासी सोनू पुत्र श्योकरण और दुगारी गांव के राकेश पुत्र दुर्गालाल भी घायल हुए हैं। प्राथमिक जांच में पता चला है कि सोनू पीजी कॉलेज में प्रथम वर्ष का छात्र है और किराए पर मकान लेकर बूंदी में रहता है।
hin_Deva bho_Deva hin_Deva